钦定古今图书集成/理学汇编/字学典/第093卷 > 王世贞艺苑卮言===《历代书家父子姓名》〈兄弟善书附〉===
## 钦定古今图书集成/理学汇编/字学典/第093卷 > 王世贞艺苑卮言===《历代书家父子姓名》〈兄弟善书附〉===

书家父子最著者魏太傅锺繇司徒会晋右军将军
王羲之尚书令献之唐率更令欧阳询兰台侍郎通
宋礼部员外郎米芾敷文阁学士友仁及吾吴郡文
待诏征明博士彭学正嘉而已然不知人主有魏武
陈思晋元晋明简文孝武宋文宋武齐高齐武梁武
简文唐文唐高睿宗元宗宋高宋孝人臣则汉崔寔
子瑗魏韦诞子熊晋桓温子元宋张茂度子永王僧
绰子俭齐王僧虔子慈梁萧子云子特陈蔡景历子
征元魏王世弼子由唐宋令文子之愻王知敬子友
直徐峤之子浩史白子惟则宋钱淑子惟治苏轼子
过徐林子臧元赵孟𫖯子雍鲜于枢子必仁揭曼硕
子汯明宋濂子璲也三代以书名者杜仆射几子幽
州恕恕子征南预卫太保瓘子黄门恒恒子侍郎璪
洗马玠王丞相导子中书令洽洽子中书令珉郗太
尉鉴子司空愔愔子北海超崔黄门潜子白马公宏
宏子司徒浩卢长史湛湛子偃偃子宏房不害子令
名令名子郎中仲容兄弟善书者汉韦康韦诞张芝
张昶晋卫璪卫玠谢安谢尚王悦王洽陆机陆云庾
亮庾翼王徽之凝之操之献之六朝王慈王志王彬
唐郑迁郑迈郑遇秦景通秦𬀩王维王缙张从申从
义窦蒙窦𣳻宋苏舜元舜钦徐竞徐琛然总而言之
未有如我王氏之盛者也自晋司徒太尉以至唐石
泉公凡十馀代不下数人